Εικόνα που περιέχει γραμματοσειρά, γραφικά, κείμενο, γραφιστική

Περιγραφή που δημιουργήθηκε αυτόματα

**ΕΚΔΗΛΩΣΗ ΕΝΔΙΑΦΕΡΟΝΤΟΣ ΣΥΜΜΕΤΟΧΗΣ ΜΕ ΤΗ ΣΤΗΡΙΞΗ ΤΗΣ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ ΣΤΗΝ Δ.Ε. «TUTTOFOOD 2025», Μιλάνο 05 – 08.05.2025**

Η Περιφέρεια Στερεάς Ελλάδας σχεδιάζει να συμμετάσχει, εφόσον υπάρχει το απαραίτητο ενδιαφέρον, στη Διεθνή Έκθεση Τροφίμων και Ποτών «TUTTOFOOD 2025» που θα πραγματοποιηθεί από 5 έως 8 Μαΐου 2025 στο εκθεσιακό κέντρο «Fiera Milano», στο Μιλάνο της Ιταλίας.

Η Δ.Ε TUTTOFOOD αποτελεί μια ολοκληρωμένη και μεγάλης κλίμακας Β2Β έκθεση καθώς και παγκόσμιο σημείο αναφοράς για παραγωγούς και διανομείς ποιοτικών προϊόντων από ολόκληρη την αλυσίδα εφοδιασμού τροφίμων και ποτών. Από την έκδοσή του 2025, η TUTTOFOOD θα λειτουργήσει σε συνεργασία με την Koelnmesse GmbH, ηγέτιδα διοργανώτρια εταιρεία για πολλές εκθέσεις τροφίμων όπως η ANUGA στην Κολωνία.

Η έκθεση προσφέρει HOSTED BUYER PROGRAM και ειδική πλατφόρμα MATCH MAKING για να ενισχύσει ακόμα περισσότερο τις B2B συναντήσεις εκθετών – αγοραστών κατά τη διάρκεια της έκθεσης αλλά και μετά το πέρας της. Για τους εκθέτες, το My Matching είναι ένα εξαιρετικό εργαλείο για να συναντήσουν Ιταλούς και διεθνείς μεταπωλητές, να γνωρίσουν πιθανούς πελάτες και την ανακαλύψουν τις κατάλληλες αγορές για να δραστηριοποιηθούν.

Στην έκθεση θα συμμετάσχουν εκθέτες με προϊόντα: γαλακτοκομικά/τυροκομικά, αρτοποιήματα, γλυκά, ζυμαρικά, φρούτα, λαχανικά, κρεατοσκευάσματα, είδη παντοπωλείου, ψάρια και θαλασσινά, κρασιά και αλκοολούχα ποτά, κατεψυγμένα, λάδι και ελιές, σύκα, μέλι.

Η Περιφέρεια Στερεάς Ελλάδας θα συμμετάσχει με ομαδικό περίπτερο και θα φιλοξενηθούν ανάλογα το ενδιαφέρον 6 με 7 επιχειρήσεις.

Η αρχική τιμή ανέρχεται στα **995€/τ.μ. +750€** **Registration fee πλέον φπα. Η Περιφέρεια στηρίζει τη συμμετοχή επιδοτώντας το κόστος συμμετοχής του κάθε εκθέτη το οποίο θα κυμανθεί από 65% έως 80% και θα εξαρτηθεί από τα κόστη που θα προκύψουν, καθώς και το επίπεδο ενδιαφέροντος των επιχειρήσεων της Περιφέρειας Στερεάς Ελλάδας για την εν λόγω έκθεση.** Ενδεικτικά, θα βρείτε συνημμένα ενημερωτική παρουσίαση της έκθεσης και τις παροχές του περιπτέρου της διοργανώτριας Εταιρείας.

Παρακαλείστε θερμά, όσοι επιθυμείτε να **δηλώσετε ενδιαφέρον** να συμμετέχετε στην έκθεση να μεταβείτε στον παρακάτω υπερσύνδεσμο και να υποβάλλετε το ενδιαφέρον σας στη σχετική φόρμα που θα σας εμφανιστεί.

[**https://forms.gle/szF8hBdKjLTB9eHi6**](https://forms.gle/szF8hBdKjLTB9eHi6)

Για την οριστικοποίηση της δήλωσης ενδιαφέροντος είναι απαραίτητο να πατήσετε **«ΥΠΟΒΟΛΗ»** προκειμένου να καταγραφεί η απάντησή σας.

***Η καταληκτική ημερομηνία είναι την Παρασκευή 14 Φεβρουαρίου 2025 και ώρα 14:00.***

Για την Περιφέρεια Στερεάς Ελλάδας,

Κωνσταντίνος Γαλάνης

Αντιπεριφερειάρχης Ανάπτυξης & Επιχειρηματικότητας